Martfűi Városi Sportegyesület javaslatai szürkével és aláhúzással kiemelve:
Köszönjük a javaslattételi lehetőséget!

Az önkormányzati támogatás alapelvei, a támogatás igénylésének, elbírálásának, felhasználásának, valamint elszámolásának szabályai
I. Alapelvek

3. Az Önkormányzat sportáganként évente csak egy egyesületet részesít működési célú támogatásban, amelynek mértéke nem haladhatja meg a sportszervezet éves költségvetésének 75 %-át.
4. Amennyiben a támogatási összeg eléri a sportszervezet bevételének 75 %-át, az Önkormányzat Pénzügyi, Ügyrendi és Városfejlesztési Bizottsága útján jogosult ellenőrizni a támogatott egyesület költségvetési gazdálkodásának szabályszerűségét és célszerűségét. 
Javaslat: I.3. és I.4. pontokhoz: A Martfűi VSE pályázik a legtöbbet a martfűi sportszervezetek között. Az eredményessége is jó, de 2-3 évente előfordulhat, hogy nem tudunk támogatást nyerni. Azokban az években, amikor nem nyerünk, több sportágunkban veszélyt jelenthet ez a pont, mert a Martfű környéki cégek szponzorációs szándéka korlátozott és nem minden szakosztályunk számára elérhető (sakk, természetbarát, íjászat, ….). Itt a javaslatunk az, hogy ezt a 75 %-ot az utolsó két év átlagában vizsgálják.
6. A sportegyesületek támogatásáról szóló döntés meghozatalakor az Önkormányzat figyelembe veszi:
· az egyesület megalakulásának időpontját és működésének kezdetét,

· a sportszervezet versenysport vagy szabadidősport szerinti besorolását,
· a tagok létszámát, ezen belül a helybeli lakosok számát,

· a sportág helyi népszerűségét az egyesületi tagok létszáma és a versenyeken részt vevő nézők száma alapján,

· a sportszervezet eredményeit,

· az utánpótlás-nevelés eredményességét, színvonalát,
· az egyesület bevételeinek típusait, tagdíját, szponzori támogatását, pályázatokon nyert forrásait,

· az Önkormányzat által a térítésmentes létesítményhasználattal biztosított sporttevékenységet elősegítő támogatás nagyságrendjét,

· a támogatási kérelem benyújtását megelőző két évben más pályázati forrás elnyerése érdekében beadott sportegyesületi pályázatok célját, számát és a nyertes pályázatok mennyiségét,

· az edzések számát és helyszínét,

· a városi sportrendezvényeken való részvétel arányát, saját sportverseny szervezésének számát,

· az Önkormányzattal történő együttműködés színvonalát.
Javaslat: I.6. ponthoz: sajnos ennek előnyét a többi sportszervezethez képest nem tapasztaltuk a költségvetés megállapításakor. Szinte mindegyik pontban jól teljesítünk.

II. Támogatás igénylésének, elbírálásának, felhasználásának szabályai
9. A támogatás nem használható fel alternatív orvosi kezelésekre, Martfűre történő utazáshoz saját gépjármű használatra és martfűi szállásköltségre, telefonkészülék, mosószer, tisztálkodási szerek és kozmetikai termékek, táplálékkiegészítők, reprezentációs célú étel és ital vásárlására (kivéve: ásványvíz).

Javaslat: II.9. Az itt szereplő tételek tiltásával egyetértünk, ezzel itt és most találkozunk először leírva. Ennek ellenére velünk az előző évi elszámolásban visszafizetést eszközöltek.
11. A sportszervezet a támogatás felhasználásra nem kerülő részét további egy év időtartamra – a támogatási szerződésben foglaltak szerinti felhasználással – tartalékolhatja.

Javaslat: II.11. ponthoz: Ezzel is egyetértünk, de az előző évi elszámolásnál ezt sem engedték számunkra kérésünk ellenére sem.
1

